Document ID: 32001L0048

A Tanács 2001/48/EK irányelve
(2001. június 28.)
a gabonafélékben, illetőleg az egyes növényi eredetű termékekben - többek között a gyümölcsökben és zöldségekben -, illetve azok felületén található peszticid-szermaradványok megengedett legmagasabb mértékének meghatározásáról szóló 86/362/EGK, illetőleg 90/642/EGK irányelv mellékleteinek módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 2001/39/EK irányelvvel [1] módosított, a gabonafélékben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/362/EGK tanácsi irányelvre [2] és különösen annak 10. cikkére,
tekintettel a legutóbb a 2001/39/EK irányelvvel módosított, az egyes növényi eredetű termékekben - többek között a gyümölcsökben és zöldségekben -, illetve azok felületén található peszticid-szermaradványok megengedett legmagasabb mértékének meghatározásáról szóló, 1990. november 27-i 90/642/EGK tanácsi irányelvre [3] és különösen annak 7. cikkére,
tekintettel legutóbb a 2001/47/EK bizottsági irányelvvel [4] módosított, a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre [5] és különösen annak 4. cikke (1) bekezdésének f) pontjára,
mivel:
(1) Az új hatóanyagokat, az azoxistrobint és a krezoxim-metilt a 98/47/EK [6] és az 1999/1/EK [7] bizottsági irányelv iktatta be a 91/414/EGK irányelv I. mellékletébe, kizárólag gombaölő szerként történő felhasználásra, anélkül hogy meghatározta volna az e hatóanyagokat tartalmazó növényvédő szerekkel kezelt terményekre hatást gyakorló egyes különleges körülményeket.
(2) A 86/362/EGK és 90/642/EGK irányelv hatálya alá tartozó valamennyi árucikkben illetve azok felületén található szermaradványra vonatkozó maximális értéket az 1999/71/EK [8] és a 2000/48/EK [9] bizottsági irányelv határozta meg az azoxistrobin vonatkozásában, és a 2000/58/EK [10] bizottsági irányelv a krezoxim-metil vonatkozásában.
(3) Az említett maximális értékek megállapításakor felismerték, hogy ezeket az értékeket az új információk és adatokat figyelembevételével felülvizsgálat alatt kell tartani, és meg kell változtatni. Az 1999/71/EK, a 2000/48/EK és a 2000/58/EK irányelv elismerte, hogy a nemzeti ideiglenes maximális szermaradvány-értékeket az egyéb gabonafélékre és gyümölcsökre, valamint zöldségekre vonatkozóan az azoxistrobint, illetve krezoxim-metilt tartalmazó növényvédő szerek engedélyezési eljárása részeként a tagállamoknak kell rögzíteniük, és arról a tagállamoknak a Bizottságot a 91/414/EGK irányelv 4. cikke (1) bekezdése f) pontjának előírásai szerint értesíteniük kell. E lehetőség előmozdítása érdekében az 1999/71/EK, a 2000/48/EK irányelvben megállapított néhány, valamint a 2000/58/EK irányelvben megállapított valamennyi szermaradvány-értéket ideiglenes alapon rögzítették, lehetővé téve a tagállamok számára, hogy azok új felhasználásokra további engedélyeket adjanak, és az említett cikkben leírt eljárás szerint tájékoztathassák a Bizottságot. Ez a cikk előírja, hogy ahol létezik ideiglenes közösségi maximális érték, és ahol az új engedélyezett felhasználás magasabb értékeket eredményezne, az engedélyező tagállam a 91/414/EGK irányelv 4. cikke (1) bekezdésének f) pontjával összhangban az engedélyezés megadása előtt nemzeti ideiglenes maximális szermaradvány-értéket állapítson meg.
(4) Annak érdekében, hogy a fogyasztókat az olyan termékeken vagy azokban található szermaradványokkal szemben megfelelően megvédjék, amelyekre nem adtak ki engedélyeket, célszerűnek tűnt az 1999/71/EK, a 2000/48/EK és a 2000/58/EK irányelv elfogadásakor a maximális szermaradvány-értékeket az analitikai meghatározás legalacsonyabb határértékénél megválasztani az ilyen készítményre. Az ideiglenes maximális szermaradvány-értékek közösségi szintű meghatározása nem érinti az azoxistrobin és/vagy a krezoxim-metil e termékeken történő használatára vonatkozó ideiglenes engedélyezések tagállamok által történő kibocsátását a 91/414/EGK irányelv 4. cikke (1) bekezdésének f) pontjával összhangban.
(5) Egy növényvédő szer engedélyezése érdekében a tagállamok kötelesek az értékelés, különösen a kérvényező által engedélyezésre benyújtott, a 91/414/EGK irányelv III. melléklete követelményeinek megfelelő dosszié értékelése során a 91/414/EGK irányelv VI. mellékletében előírt egységes elveket alkalmazni. A 91/414/EGK irányelv III. melléklete A. 8. pontja értelmében a kérvényezőknek a maximális szermaradvány-értékekre vonatkozó javaslatokat tartalmazó bizonyos információkat kell benyújtaniuk teljes körű indoklással, valamint a táplálkozás révén, illetve egyéb módon az ilyen szereknek való kitettség potenciális és tényleges adatainak becsült értékeivel együtt. A 91/414/EGK irányelv VI. mellékletének B. 2.4.2. pontja és C. 2.5. pontja előírja a tagállamok számára, hogy értékeljék a szermaradványokból eredő humán- vagy állategészségügyi hatásokkal kapcsolatos, és a környezetre gyakorolt hatásokra vonatkozó információkat, és olyan engedélyezési határozatokat hozzanak, amelyek biztosítják, hogy az előforduló szermaradványok a növényvédő szerek azon legkisebb mennyiségeit tükrözik, amelyekkel a helyes mezőgazdasági gyakorlat szerint megfelelő védelem érhető el, és amelyet olyan módon alkalmaztak, hogy a szermaradványokat a betakarításkor, állatvágáskor vagy tárolás után a legalacsonyabb értékre csökkenthessék.
(6) Új adatokat szolgáltattak az azoxistrobin felhasználásaira a padlizsánon, borson, zabon, komlón, borsón (friss és szárított), a krezoxim-metil felhasználására pedig a spárgán, az epren és más apró gyümölcsökön és bogyókon. Ezeket az új adatokat értékelték, és megfelelőnek találták ahhoz, hogy az ezekre a termékekre vonatkozó, az 1999/71/EK, a 2000/48/EK és a 2000/58/EK irányelvben megállapított ideiglenes maximális szermaradvány-értékeket felülvizsgálják.
(7) A 91/414/EGK irányelv I. mellékletébe történő felvételhez az azoxistrobin műszaki és tudományos értékelése 1998. április 22-én fejeződött be az azoxistrobinról szóló bizottsági felülvizsgálati jelentés formájában. Ebben a felülvizsgálati jelentésben a megengedhető napi bevitelt (acceptable daily intake, ADI) az azoxistrobinra vonatkozóan 0,1 mg/testtömegkilogramm/nap mértékben határozták meg. A 91/414/EGK irányelv I. mellékletébe történő felvételhez a krezoxim-metil műszaki és tudományos értékelése 1998. október 16-án fejeződött be a krezoxim-metilről szóló bizottsági felülvizsgálati jelentés formájában. Ebben a felülvizsgálati jelentésben a megengedhető napi bevitelt (acceptable daily intake, ADI) a krezoxim-metilre vonatkozóan 0,4 mg/testtömegkilogramm/nap mértékben határozták meg. Azt, hogy a fogyasztók egész életük során milyen mértékben vannak kitéve az azoxistrobinnal vagy a krezoxim-metillel kezelt élelmiszereknek, az Egészségügyi Világszervezet által közzétett iránymutatás [11] figyelembevételével az Európai Közösségen belül használt eljárásokkal és gyakorlatokkal összhangban felmérték és értékelték, és úgy találták, hogy az ezen irányelvben meghatározott maximális szermaradvány-értékek nem eredményezik az ADI értékek túllépését.
(8) Az akut tüneteket kiváltó adag megállapítását szükségessé tevő akut mérgező hatást az azoxistrobin és a krezoxim-metil a 91/414/EGK irányelv I. mellékletébe történő felvételét megelőző értékelés és vita során nem észleltek.
(9) A Közösség kereskedelmi partnereivel a Kereskedelmi Világszervezeten keresztül konzultált az ezen irányelvben meghatározott értékekről, és az értékekkel kapcsolatos észrevételeik figyelembe lettek véve. A behozatal tekintetében elfogadható maximális szermaradvány-értékek megállapításának lehetőségét meghatározott peszticid/növénykultúra kombinációkra vonatkozóan a Bizottság a megfelelő adatok benyújtása alapján fogja megvizsgálni.
(10) A Növényügyi Tudományos Bizottság tanácsait és ajánlásait, különösen amelyek a peszticidekkel kezelt élelmiszeripari termékek fogyasztóinak védelmével kapcsolatosak, figyelembe vették.
(11) Az irányelv intézkedései összhangban vannak a Növény-egészségügyi Állandó Bizottság véleményével,
ELFOGADTA EZT AZ IRÁNYELVET:
1. cikk
A 86/362/EGK irányelv II. mellékletének A. része a következő, azoxistrobinra vonatkozó sorokkal egészül ki:
"Peszticid-szermaradvány | Maximális érték mg/kg-ban |
Azoxisztrobin | 0,3 zab |
2. cikk
A 90/642/EGK irányelv II. mellékletének "azoxistrobin" és "krezoxim-metil" című oszlopait az ezen irányelv mellékletében meghatározottak váltják fel.
3. cikk
A 2000/42/EK irányelv 3. cikke (2) bekezdésének azt a rendelkezését, amelyben "az őszibarackon található acefátmaradványok maximális értékét 0,02 mg/kg-ban határozzák meg", a tagállamok 2001. december 1-jétől alkalmazzák.
4. cikk
(1) Ez az irányelv az Európai Közösségek Hivatalos Lapjában való kihirdetését követő napon lép hatályba.
(2) A tagállamok elfogadják és kihirdetik azokat a törvényi, rendeleti és közigazgatási intézkedéseket, amelyek szükségesek ahhoz, hogy ennek az irányelvnek legkésőbb 2002. február 28-a előtt megfeleljenek. Erről haladéktalanul tájékoztatják a Bizottságot.
(3) Ezeket az intézkedéseket 2001. március 1-jétől alkalmazzák.
(4) Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
5. cikk
Ennek az irányelvnek a tagállamok a címzettjei.
Kelt Brüsszelben, 2001. június 28-án.

Labels: 0
17
20
6